
REPUBLIKA HRVATSKA

KARLOVAČKA ŽUPANIJA

GRAD SLUNJ

GRADSKO VIJEĆE

KLASA: 940-01/26-01/20
URBROJ: 2133-04-03-02/02-26-1
Slunj, ________ 2026.godine


Na temelju članka 62. Zakona o komunalnom gospodarstvu (“Narodne novine” 68/17, 110/18, 32/20 i 145/24) i članka 25. stavka 1. podstavka 18. Statuta Grada Slunja (“Glasnik Karlovačke županije” 20/09, 06/13, 15/13, 03/15 i “Službeni glasnik Grada Slunja” 1/18, 2/20, 6/20, 3/21 i 5/21-pročišćeni tekst) Gradsko vijeće Grada Slunja na ___ sjednici, održanoj dana ​​​​​​​__________2026. godine, donosi

O D L U K U
o proglašenju komunalne infrastrukture javnim dobrom u općoj uporabi u vlasništvu Grada Slunja
I


Proglašava se komunalna infrastruktura javnim dobrom u općoj uporabi u vlasništvu Grada Slunja na dijelu k.č.br.1 k.o.Nikšić, koja u novoj katastarskoj izmjeri odgovara novoformiranoj k.č.br.1527 k.o.Nikšić 1, a u naravi predstavlja jedinstvenu cjelinu gradskog kupališta s popratnim objektom, sve sukladno grafikom prikazu koji čini sastavni dio ove Odluke.
II

Na temelju ove Odluke Općinski sud u Karlovcu, Zemljišnoknjižni odjel u Slunju će prema podacima utvrđenim novom katastarskom izmjerom za k.o.Nikšić 1 i osnivanja zemljišne knjige za k.o.Nikšić 1 na novoformiranoj k.č.br.1527 k.o.Nikšić 1 izvršiti upis javnog dobra u općoj uporabi u vlasništvu Grada Slunja.

III


 Odluka stupa na snagu prvi dana od objave u “Službenom glasniku Grada Slunja”.
                                                                                                 PREDSJEDNIK
                                                                                             GRADSKOG VIJEĆA

                                                                                                   Jure Katić
PREDMET: Prijedlog odluke o proglašenju komunalne infrastrukture javnim dobrom u općoj 
                uporabi-kupalište u k.o.Nikšić 1
· Obrazloženje  

Temeljem Odluke o katastarskoj izmjeri na području grada Slunja za dio katastarske općine Nikšić i dio katastarske općine Cvitović, na području k.o.Nikšić i k.o.Cvitović provodi se katastarska izmjera kojom se formira nova k.o.Nikšić 1 u svrhu izrade katastra nekretnina i obnove zemljišne knjige.

Sukladno članku 59. i članku 60. stavku 2.  Zakona o komunalnom gospodarstvu (“Narodne novine” 68/17, 110/18, 32/20 i 145/24), komunalnu infrastrukturu predstavljaju:

· Javne prometne površine na kojima nije dopušten promet motornim vozilima su: trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.
Sukladno odredbama Zakona o komunalnom gospodarstvu, infrastruktura je javno dobro u općoj uporabi u vlasništvu jedinica lokalne samouprave, dok Odluku o proglašenju komunalne infrastrukture javnim dobrom u općoj uporabi donosi predstavničko tijelo jedinice lokalne samouprave.

Slijedom navedenog, a u svrhu proglašenja dijela k.č.br.1 k.o.Nikšić, koja u novoj katastarskoj izmjeri odgovara novoformiranoj k.č.br.1527 k.o.Nikšić 1, a u naravi predstavlja jedinstvenu cjelinu gradskog kupališta s popratnim objektom, kao komunalne  infrastrukture javnim dobrom u općoj uporabi u vlasništvu Grada Slunja, predlažemo donošenje Odluke o proglašenju komunalne infrastrukture javnim dobrom u općoj uporabi.
U razdoblju od 12. do 26. lipnja 2026. godine provedeno je savjetovanje sa zainteresiranom javnošću tijekom kojeg nije bilo dostavljenih očitovanja.


       Samostalni upravni referent

                                                                              za opće i imovinsko-pravne poslove


       Sandra Modrušan, dipl.iur.

